# nepomuksearch

## Ülevaade

Protokoll nepomuksearch võimaldab otsida Nepomuki metaandmete hoidlast faile või muud laadi ressursse (ehkki failid on kõige olulisemad, sest antud juhul on juttu virtuaalsetest failisüsteemidest).

Selle jaoks peab Nepomuki süsteem olema aktiveeritud. Failide indekseerija Strigi aktiveerimine annab veel paremaid tulemusi ning märksa rohkem otsimisvõimalusi.

Tavaliselt on nepomuksearch tarvitusel kasutaja jaoks läbipaistvalt näiteks selliste rakenduste vahendusel nagu Dolphin, mis pakuvad graafilise kasutajaliidese elemente vajalike päringute ja vastavate URL-ide konstrueerimiseks. Siiski on võimalik panna päringu URL kirja ka käsitsi. Selleks on kaks eri võimalust (pane sealjuures tähele, et allpool näidetena toodud päringud ei piirdu failidega).

`nepomuksearch:/?query=Nepomuk`

- otsib kõike, mis sisaldab sõna "Nepomuk". Selle asemel võib olla mõistagi mistahes muu sõna, mida lihtne query_syntax võimaldab.

`nepomuksearch:/?sparql=select ?r where { ?r nao:hasTag ?tag . ?tag nao:prefLabel 'Nepomuk'^^xsd:string . }`

- käivitab SPARQL päringu, mis antud juhul otsib kõiki ressursse, mis on sildistatud sildiga, mille nimeks on "Nepomuk". Arvesta kindlasti, et päring peab olema protsendimärkidega kodeeritud, s.t selline URI nagu `<http://www.semanticdesktop.org/ontologies/2007/08/15/nao#Tag>` tuleb kirjutada kujul `%3chttp:%2f%2fwww.semanticdesktop.org%2fontologies%2f2007%2f08%2f15%2fnao#Tag%3e`.

## Nepomuki päringu süntaks

Süntaks on tegelikult päris lihtne. Mitut päringumõistet saab kombineerida võtmesõnadega `AND` või `OR`, mõisted võib välistada neile miinust ette pannes ning konkreetseid omadusi saab otsida, kui kombineerida omaduse nimi võrdusmärgi ja väärtusega.

Sama süntaksit võib kasutada ka tavalistel otsinguväljadel, näiteks Dolphinis.

### Näited

`Nepomuk KDE` või `Nepomuk AND KDE`

- otsib kõike, mis sisaldab sõnu "Nepomuk" ja "KDE" mis tahes omadustes (kaasa arvatud faili sisus).

`Nepomuk OR KDE`

- otsib kõike, mis sisaldab kas sõna "Nepomuk" või "KDE" mis tahes omadustes.

`"Nepomuk KDE"`

- otsib kõike, mis sisaldab täpset fraasi "Nepomuk KDE" mis tahes omadustes.

`hastag:Nepomuk`

- otsing kõike, mis on sildistatud sildiga, mille nimi on "Nepomuk".

`+hastag:nepomuk AND -hastag:scribo`

- otsib kõike, mis on sildistatud sildiga, mille nimi on "nepomuk", aga mitte sildiga, mille nimi on "scribo".